2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

    บริษัท เวิร์คพอยท์ เอ็นเทอร์เทนเมนท์ จำกัด (มหาชน) (“เวิร์คพอยท์” หรือ “บริษัทฯ”)
    ก่อตั้งเมื่อวันที่ 11 กันยายน 2532 โดย นายปัญญา นิรันดร์กุล และ นายประภาส ชลศรานนท์
    มีวัตถุประสงค์เพื่อสร้างสรรค์ผลงานบันเทิงทางโทรทัศน์และสื่อต่างๆ ด้วยทุนจดทะเบียนเริ่มต้น
    2 ล้านบาท โดยรายการโทรทัศน์รายการแรกของบริษัทฯ คือ เวทีทอง
    ซึ่งได้รับความนิยมอย่างสูงและนับเป็นก้าวแรกของบริษัทฯในธุรกิจผลิตรายการโทรทัศน์ จากนั้น
    บริษัทฯได้ผลิตรายการโทรทัศน์ต่างๆมากมาย ผลงานที่ผ่านมาของบริษัทฯ ได้แก่ คู่ทรหด
    ละครแห่งชีวิต กามเทพผิดคิว บ้านแห่งความรัก ชมรมขนหัวลุก 7-7-49 แฟนตาซีมีหาง
    ใครผิดยกมือขึ้น ศุกร์กันเถอะเรา และเถ้าแก่ใหญ่ เป็นต้น ในปี 2551 บริษัทฯ
    มีรายการโทรทัศน์ออกอากาศจำนวนทั้งหมด 18 รายการ นำเสนอในหลากหลายรูปแบบ อาทิ
    ควิซโชว์ เกมโชว์ ซิทคอม ละคร วาไรตี้ รายการเด็ก และรายการวัฒนธรรม
    ออกอากาศทางสถานีโทรทัศน์ ช่อง 5 ช่อง 7 ช่อง 9 และช่องทีวีไทย ได้แก่
    รายการหลานปู่กู้อีจู้ ชิงร้อยชิงล้าน ชิงร้อยชิงล้านวันหยุด ระเบิดเถิดเทิง แฟนพันธุ์แท้
    ยกสยาม ยอดมนุษย์น้อย รักต้องซ่อม อโรคาปาร์ตี้ คุณพระช่วย ชิงช้าสวรรค์ กล่องดำรักแท้
    สู้เพื่อแม่สะพายเป้ ตลกหกฉาก หม่ำโชว์ รักริทึ่ม และมรดกบันเทิง ว้าวุ่นรุ่นเล็ก
    และภาพยนตร์ เรื่อง “หม่ำเดียวหัวเหลี่ยมหัวแหลม” ออกฉายในเดือนมกราคม ปี 2551
    ที่ผ่านมา

-   บริษัทย่อยในเครือของบริษัทฯ ที่ลงทุนเอง 100% มีดังนี้

-   บริษัท เวิร์คพอยท์ พับลิชชิ่ง จำกัด ดำเนินธุรกิจสื่อสิ่งพิมพ์ ผลิตนิตยสารรายเดือน 1 ปก คือ
    “นิตยสารแก้จน” เป็นนิตยสารสำหรับแนะนำอาชีพต่างๆ
    ในส่วนของพ็อคเก็ตบุ๊คที่วางจำหน่ายในปี 2551 มีจำนวน 14 ปก ซึ่งรวมทั้งหมดบริษัทฯ
    มีพ็อคเก็ตบุ๊ควางจำหน่ายแล้วรวม 95 ปก

-   บริษัท หัวฟิล์ม ท้ายฟิล์ม จำกัด ดำเนินธุรกิจผลิตภาพยนตร์ รับจ้างสร้างภาพยนตร์ จำนวน 1
    เรื่อง “หม่ำเดียวหัวเหลี่ยมหัวแหลม” ออกฉายในเดือน มกราคม ปี 2551

-   บริษัทย่อยในเครือของบริษัทฯ ที่ร่วมลงทุนในสัดส่วนร้อยละ 65 มีดังนี้

    - บริษัท ซิกซ์เนเจอร์ อินคอร์ปอเรชั่น จำกัด ดำเนินธุรกิจจัดงานแสดงต่างๆ เช่น งาน
    Street Shows ที่สวนลุมพินี เมื่อเดือนธันวาคม ปี 2551

-   บริษัทย่อยในเครือของบริษัทฯ ที่ร่วมลงทุนในสัดส่วนร้อยละ 60 มีดังนี้

    - บริษัท คำพอดี จำกัด ดำเนินธุรกิจผลิตรายการโทรทัศน์และรับจ้างผลิตละคร เช่น
    ละครเรื่อง “เพลงรักริมฝั่งโขง”, ละคร “ลูกระนาด” และรับจ้างผลิตรายการพิเศษ
    “ละครคือสายใยแห่งรัก” และในปี 2551 ที่ผ่านมามีผลงานละคร 2 เรื่องคือ เรไรลูกสาวป่า
    และ ศิลามณี ออกอากาศทางช่อง 7

    - บริษัท บ้านอิทธิฤทธิ์ จำกัด ดำเนินธุรกิจผลิตหรือตัดต่อภาพเคลื่อนไหว (Animation) เช่น
    การ์ตูน ภาพยนตร์, โฆษณา และ รายการโทรทัศน์

    - บริษัท บั้งไฟสตูดิโอ จำกัด ดำเนินธุรกิจผลิตรายการโทรทัศน์ รายการหม่ำโชว์

    - บริษัท โต๊ะกลมโทรทัศน์ จำกัด ดำเนินธุรกิจผลิตรายการโทรทัศน์ เช่น ละครซิทคอม เรื่อง
    รักริทึ่ม และรับจ้างผลิตละครซิทคอม เรื่อง มรดกบันเทิง

    - บริษัท กราว จำกัด ดำเนินธุรกิจบันทึกเสียงร้องเพลง บันทึกเสียงละคร
    บันทึกเสียงภาพยนตร์ และโฆษณา รวมถึงการบันทึกเสียงพากย์

    - บริษัท กำกับการดี จำกัด ดำเนินธุรกิจผลิตรายการโทรทัศน์ และรับจ้างผลิตละคร เช่น
    ละครว้าวุ่น รุ่นเล็ก

    บริษัทฯ ได้ลงทุนทำธุรกิจที่เกี่ยวเนื่องกันเพื่อประโยชน์ในการขยายธุรกิจของบริษัทฯ
    ซึ่งการลงทุนในบริษัทดังกล่าวข้างต้นนั้นเป็นการร่วมทุนกับบุคลากรที่มีความสามารถและเป็นที่ยอมรับ
    ซึ่งบริษัทฯ มีความมั่นใจว่าจะประสบความสำเร็จเป็นอย่างดี
    และจะช่วยขยายฐานรายได้และกำไรของบริษัทฯ ให้เพิ่มมากขึ้น

ความเป็นมาและพัฒนาการที่สำคัญของบริษัทฯ

-   ปี 2546

    -   เพิ่มทุนจดทะเบียนจาก 2 ล้านบาท เป็น 160 ล้านบาท แก่ผู้ถือหุ้นเดิม

    -   ลงทุนใน บริษัท เวิร์คพอยท์ พับลิชชิ่ง จำกัด เพื่อดำเนินธุรกิจสิ่งพิมพ์
        วางแผงนิตยสารแก้จนฉบับแรกในเดือนธันวาคม

    -   จำหน่ายเงินลงทุนในบริษัทย่อยที่ไม่มีการดำเนินงานแล้ว ได้แก่ บริษัท ช็อปพอยท์
        เอ็นเตอร์ไพร์ส จำกัด และบริษัท บาราเกา บางกอก จำกัด ทั้งจำนวน โดยบริษัทฯ
        ไม่มีภาระผูกพันคงค้าง

-   ปี 2547

-   จดทะเบียนแปรสภาพเป็นบริษัทมหาชนจำกัด และเปลี่ยนแปลงมูลค่าหุ้นที่ตราไว้จากหุ้นละ 100
    บาท เป็นหุ้นละ 1 บาท

    -   ปี 2548

-   ลงทุนในบริษัท คำพอดี จำกัด 60% เพื่อดำเนินธุรกิจผลิตรายการโทรทัศน์

-   ลงทุนในบริษัท บ้านอิทธิฤทธิ์ จำกัด 60% เพื่อดำเนินธุรกิจผลิตและตัดต่อภาพเคลื่อนไหว
    (Animation)

-   ลงทุนในบริษัท บั้งไฟสตูดิโอ จำกัด 60% เพื่อดำเนินธุรกิจผลิตรายการโทรทัศน์

-   ลงทุนในบริษัท หัวฟิล์มท้ายฟิล์ม จำกัด 100% เพื่อดำเนินธุรกิจผลิตภาพยนตร์

-   ลงทุนในบริษัท โต๊ะกลมโทรทัศน์ จำกัด 60% เพื่อดำเนินธุรกิจผลิตรายการโทรทัศน์

-   ร่วมลงทุนกับบริษัท สหมงคลฟิล์ม อินเตอร์เนชั่นแนล จำกัด ผลิตภาพยนตร์ โหน่งเท่ง
    นักเลงภูเขาทอง ในสัดส่วน 50:50

    -   ปี 2549

-   นิตยสาร สารกระตุ้น เป็นนิตยสารรายเดือน เริ่มวางจำหน่ายฉบับแรกเดือนมกราคม

-   ภาพยนตร์ โหน่งเท่ง นักเลงภูเขาทอง ออกฉายในโรงภาพยนตร์ปลายเดือนมีนาคม

-   รายการโคกคูนตระกูลไข่ เปลี่ยนเวลาออกอากาศจากทุกวันเสาร์เวลา 14.00น.-14.45น.
    ช่อง 3 เป็นออกอากาศทุกวันเสาร์ เวลา 22.00น.-22.45น. ช่อง 5

-   รายการเวทีทอง เปลี่ยนเวลาออกอากาศจากทุกวันเสาร์เวลา 22.00น.-23.00น. ช่อง 5
    มาเป็นทุกวันเสาร์เวลา 14.00น-15.00น. ช่อง 5

-   รายการซิกส์เซ้นส์ เปลี่ยนเป็นรายการเอเชี่ยนบล็อก ออกอากาศช่อง 5 ทุกวันพุธ เวลา
    23.30น.-24.00น.และสิ้นสุดการออกอากาศเมื่อสิ้นปี 2549

-   ร่วมลงทุนกับ “มติชน” ผลิตรายการ เวิล์ดคัพมาเนีย ในช่วงการแข่งขันฟุตบอลโลก 2006

-   บริษัทฯ ร่วมกับสำนักงานอัยการสูงสุด
    นำมิวสิควิดีโอทนายแผ่นดินขึ้นทูลเกล้าทูลกระหม่อมถวายสมเด็จพระเจ้าอยู่หัว
    เพื่อโปรดเกล้าพระราชทานให้เป็นเพลงประจำของสถาบันสำนักงานอัยการสูงสุด

-   เริ่มออกอากาศรายการ “อัจฉริยะข้ามคืน” เมื่อเดือนกรกฎาคม

-   บริษัท โต๊ะกลมโทรทัศน์ จำกัด ซึ่งเป็นบริษัทในเครือรับจ้างผลิตละครซิทคอม “หมอสามชั้น”
    ให้ช่อง 7

-   ออกอากาศรายการพิเศษวันแม่แห่งชาติ ละคร “ชัยชนะของแม่” เพื่อเทิดพระเกียรติ
    สมเด็จพระนางเจ้าฯ พระบรมราชินีนาถ

-   ย้ายสำนักงานใหญ่มาที่จังหวัดปทุมธานีเดือนธันวาคม

-   เวิร์คพอยท์ฯ ร่วมกับ บมจ.ปูนซีเมนต์ไทย ผลิตสารคดีดนตรีเล่าเรื่องชุด
    “น้ำคือชีวิต”เพื่อร่วมเฉลิมฉลองเนื่องในวโรกาสที่พระบาทสมเด็จพระเจ้าอยู่หัวทรงครองสิริราชสมบัติครบ
    60 ปี

-   ลงทุนในบริษัท กราว จำกัด สัดส่วน 60% ดำเนินธุรกิจประเภทบันทึกเสียงร้องเพลง,
    เสียงละคร, เสียงภาพยนตร์ และโฆษณา รวมถึงบันทึกเสียงพากย์ ในเดือนธันวาคม

-   รางวัลที่ได้รับในปี 2549

    -   ASIAN TELEVISION AWARD 2006

  - รางวัล WINNER ประเภท BEST CHILDREN’S PROGRAMME รายการทศกัณฐ์เด็ก

  - รางวัล WINNER ประเภท BEST ENTERTAINMENT PRESENTER คุณปัญญา นิรันดร์กุล

  รายการทศกัณฐ์เด็ก

  - รางวัล HIGHLY COMMENDED ประเภท BEST GAME OR QUIZ PROGRAMME

  รายการแฟนพันธุ์แท้

  - รางวัล HIGHLY COMMENDED ประเภท BEST REALITY PROGRAMME

  รายการอัจฉริยะข้ามคืน

  - รางวัล RUNNER UP ประเภท BEST CHILDREN’S PROGRAMME

  รายการสู้เพื่อแม่

-   รางวัลพระสุรัสวดี 2549 ภาพยนตร์โหน่ง เท่ง นักเลงภูเขาทอง

  - กำกับศิลป์ยอดเยี่ยม

  - แต่งหน้าและทำผมยอดเยี่ยม

  - ภาพยนตร์ส่งเสริมและสร้างสรรค์วัฒนธรรมไทยแห่งปี

-   รางวัล TOP AWARD 2006 จัดโดยนิตยสารทีวีพูล

-   ประเภทเกมโชว์ยอดเยี่ยม รายการอัจฉริยะข้ามคืน

-   ประเภทพิธีกรยอดเยี่ยม คุณปัญญา นิรันดร์กุล รายการแฟนพันธุ์แท้

    -   รางวัลโทรทัศน์ทองคำ ครั้งที่ 21

-   รางวัลรายการเด็กและเยาวชนดีเด่น รายการเกมทศกัณฐ์เด็ก

-   รางวัลรายการเกมโชว์ดีเด่น รายการอัจฉริยะข้ามคืน

-   รางวัลรายการครอบครัวดีเด่น รายการสู้เพื่อแม่

    -   รางวัลผลงานบันเทิงยอดเยี่ยมประจำปี 2549 STAR ENTERTAINMENT AWARDS 2006

-   สาขาภาพยนตร์ รางวัลออกแบบฉากยอดเยี่ยม ศรีรุ้ง กิจเดช
    ภาพยนตร์เรื่องโหน่งเท่งนักเลงภูเขาทอง

-   สาขาโทรทัศน์ รางวัลรายการส่งเสริมสถาบันครอบครัวยอดเยี่ยม รายการสู้เพื่อแม่

-   สาขาโทรทัศน์ รางวัลรายการส่งเสริมศิลปวัฒนธรรมยอดเยี่ยม รายการคุณพระช่วย

-   สาขาโทรทัศน์ รางวัลรายการเกมโชว์ยอดเยี่ยม รายการอัจฉริยะข้ามคืน

    -   รางวัลรายการเกมโชว์ดีเด่น จัดโดยสมาคมนักข่าวบันเทิง รายการแฟนพันธุ์แท้

    -   รางวัลสื่อมวลชนดีเด่นประเภทรายการโทรทัศน์ จัดโดยสื่อมวลชนคาทอลิกประเทศไทย

-   รายการพิเศษวันแม่ชุด “ชัยชนะของแม่”

-   รายการคุณพระช่วย

    -   ปี 2550

-   รายการแฟนพันธุ์แท้ได้เวลาออกอากาศเพิ่มเป็น 120 นาที

-   ออกอากาศรายการใหม่ “มหานคร” ช่อง 7 ทุกวันอังคาร เวลา 22.30น.-24.30น.

-   ออกอากาศรายการใหม่ “ตู้ซ่อนเงิน” ช่อง 5 แทนรายการ “เวทีทอง”

-   ออกอากาศรายการใหม่ “สงครามเท้าไฟ” ช่อง 5 แทนรายการ “ครัวตัวเอ้”

-   ออกอากาศรายการใหม่ “ตลกหกฉาก” ช่อง 5 แทนรายการ “สงครามเท้าไฟ”

-   ออกอากาศรายการใหม่ ”รักต้องซ่อม” ช่อง 5 แทนรายการ “ละครโคกคูนตระกูลไข่”

-   ออกอากาศรายการใหม่ “แม่บ้านมหัศจรรย์” ช่อง 5 ทุกวันจันทร์-อังคาร เวลา 17.30น.
    ใช้เวลาของรายการ “สู้เพื่อแม่สะพายเป้” เปลี่ยนเป็นออกอากาศทุกวันพุธ-พฤหัส-ศุกร์ เวลา
    17.30น.-18.00น.

-   ออกอากาศรายการใหม่ ”ลุงพันกับนานามิ”ช่อง 5 แทนรายการ “แม่บ้านมหัศจรรย์”

-   ปลายเดือนมีนาคม บริษัท เวิร์คพอยท์ พับลิชชิ่ง จำกัด
    ย้ายสำนักงานมาอยู่ที่สำนักงานใหญ่ของบริษัทฯ

-   ละครเวทีเรื่อง ชายกลาง จำนวน 14 รอบ แสดงเดือนกรกฎาคม

-   คอนเสิร์ต เพลงรักริมฝั่งโขง จำนวน 5 รอบ แสดงเดือนกันยายน

-   ภาพยนตร์ เท่งโหน่ง คนมาหาเฮีย ออกฉายเดือนพฤษภาคม

-   ภาพยนตร์ หม่ำเดียว หัวเหลี่ยมหัวแหลม ออกฉายเดือนมกราคม ปี 2551

-   รางวัลที่ได้รับในปี 2550

    -   ASIAN TELEVISION AWARD 2007

  - รางวัล WINNER ประเภท BEST CHILDREN’S PROGRAMME รายการทศกัณฐ์เด็ก

  - รางวัล WINNER ประเภท BEST COMEDY PERFORMANCE BY AN ACTOR คุณเท่ง เถิดเทิง

  รายการระเบิดเถิดเทิง

  - รางวัล RUNNER UP ประเภท BEST ENTERTAINMENT PRESENTER คุณปัญญา นิรันดร์กุล

  รายการกล่องดำ

  - รางวัล RUNNER UP ประเภท GAME OR QUIZ PROGRAMME รายการแฟนพันธุ์แท้

  - รางวัล RUNNER UP ประเภท BEST REALITY PROGRAMME รายการสู้เพื่อแม่...สะพายเป้

-   รางวัลสื่อมวลชนดีเด่น จัดโดยสื่อมวลชนคาทอลิกประเทศไทย

  - ประเภทรายการโทรทัศน์ รายการสารคดีคนดนตรีเล่าเรื่อง “น้ำคือชีวิต”

-   รางวัลกิตติคุณสัมพันธ์ สังข์เงิน ครั้งที่ 22 ประจำปี 2550

  - ประเภทองค์กร หน่วยงานภาคเอกชน บริษัท เวิร์พอยท์ เอ็นเทอร์เทนเมนท์ จำกัด (มหาชน)

-   ปี 2551

-   ออกอากาศรายการใหม่ “หลานปู่กู้อีจู้” ช่อง 7 ทุกวันเสาร์-อาทิตย์ เวลา 18.15-18.45
    น.

-   ออกอากาศรายการใหม่ “อัจฉริยะยกบ้าน” ช่อง 5 แทนรายการ “ตู้ซ่อนเงิน”

-   ออกอากาศรายการใหม่ “อโรคาปาร์ตี้” ช่อง 9 แทนรายการ “ชัยบดินทร์โชว์”

-   ออกอากาศรายการใหม่ “รักริทึ่ม” ช่อง 5 ทุกวันศุกร์ เวลา 22.20-22.50 น.

-   ออกอากาศรายการใหม่ “มรดกบันเทิง” ช่อง 7 ทุกวันเสาร์ เวลา 11.00-11.45

-   ออกอากาศรายการใหม่ “ยอดมนุษย์น้อย” ช่อง 9 แทนรายการ “เกมทศกัณฐ์เด็ก”

-   ออกอากาศ ละคร เรื่องเรไรลูกสาวป่า ช่อง 7 ทุกศุกร์-เสาร์-อาทิตย์

-   ออกอากาศ ละคร เรื่องว้าวุ่นรุ่นเล็ก ช่องทีวีไทย ทุกวันอาทิตย์

-   คอนเสิร์ต เพลงแบบประภาส ณ ศูนย์วัฒนธรรมแห่งประเทศไทย วันที่ 4-5-6 กรกฎาคม
    2551

-   ออกอากาศ ละคร เรื่องศิลามณี ช่อง 7 ทุกศุกร์-เสาร์-อาทิตย์

-   จัดงาน Bangkok Street Show 2008” ณ สวนลุมพินี วันที่ 19-21 ธันวาคม 2551

-   รางวัลที่ได้รับในปี 2551

    -   ASIAN TELEVISION AWARD 2007

-   รางวัล WINNER ประเภท BEST COMEDY PERFORMANCE BY AN ACTOR คุณโหน่ง
    ชะชะช่า รายการ ระเบิดเถิดเทิง

-   รางวัล WINNER ประเภท BEST GAME OR QUIZ PROGRAMME รายการ หลานปู่กู้อีจู้

-   รางวัล HIGHLY COMMENDED ประเภท BEST ENTERTAINMENT PRESENTER คุณปัญญา
    นิรันดร์กุล รายการ กล่องดำ

-   รางวัล HIGHLY COMMENDED ประเภท BEST GAME OR QUIZ PROGRAMME รายการ
    ยกสยาม

-   รางวัล HIGHLY COMMENDED ประเภท BEST GAME OR QUIZ PROGRAMME รายการ
    แฟนพันธุ์แท้

-   รางวัล HIGHLY COMMENDED ประเภท BEST COMEDY PROGRAMME รายการ
    ระเบิดเถิดเทิง

-   TOP AWARDS 2008

    -   รางวัล ประเภทเกมโชว์ยอดเยี่ยม รายการชิงร้อยชิงล้าน

    -   รางวัล ประเภทพิธีกรยอดเยี่ยม คุณปัญญา นิรันดร์กุล รายการหลานปู่กู้อีจู้

-   รางวัลพระมหาธีรราชเจ้ารำลึก

    -   ประเภทรายการโทรทัศน์ที่ส่งเสริม สร้างสรรค์วัฒนธรรมไทยที่ดีงาม ได้แก่
        “รายการคุณพระช่วย”

-   รางวัลผู้ทำคุณประโยชน์ด้านนันทนาการ ประจำปี 2551

    -   ประเภทสื่อมวลชนผู้ผลิตรายการโทรทัศน์ ได้แก่ รายการยกสยาม รายการคุณพระช่วย
        และรายการ

  หลานปู่กู้อีจู้

2.2 ภาพรวมการประกอบธุรกิจของบริษัทและบริษัทย่อย

บริษัทฯ
ดำเนินธุรกิจหลักในการผลิตรายการโทรทัศน์โดยซื้อเวลาจากทางสถานีเพื่อออกอากาศรายการโทรทัศน์และขายโฆษณา
โดยมีนโยบายเพื่อนำเสนอรายการโทรทัศน์ที่ให้ทั้งสาระและความบันเทิงแก่ผู้ชมรายการโทรทัศน์
ปัจจุบันบริษัทฯ ได้ดำเนินธุรกิจเป็นระยะเวลา 20 ปี
โดยแต่ละรายการโทรทัศน์ของบริษัทฯประสบความสำเร็จซึ่งสามารถวัดได้จากรางวัลต่างๆ
ที่ได้รับและยอดการขายโฆษณาที่สม่ำเสมอของบริษัทฯ ทำให้บริษัทฯ
ได้รับการยอมรับว่าเป็นผู้ผลิตรายการโทรทัศน์ระดับแนวหน้าของประเทศไทย รางวัลต่างๆที่บริษัทฯ
ได้รับจากสถาบันทั้งในและต่างประเทศยังเป็นเครื่องยืนยันความสำเร็จของบริษัทฯ
และยืนยันคุณภาพของรายการโทรทัศน์ของบริษัทฯ ได้เป็นอย่างดี ดังที่ได้กล่าวมาแล้วข้างต้น
ซึ่งนับเป็นความภาคภูมิใจอย่างยิ่ง

ผลงานที่ผ่านมาของบริษัทในเครือ

-   บริษัท คำพอดี จำกัด รับจ้างผลิตละคร เช่น ละครเรื่อง “เพลงรักริมฝั่งโขง”, ละคร
    “ลูกระนาด” และ

    รับจ้างผลิตรายการพิเศษ “ละครคือสายใยแห่งรัก” และในปี 2551 ที่ผ่านมามีผลงานละคร 2
    เรื่องคือ เรไรลูกสาวป่า และ ศิลามณี ออกอากาศทางช่อง 7

-   บริษัท บั้งไฟสตูดิโอ จำกัด ผลิตรายการหม่ำโชว์

-   บริษัท โต๊ะกลม โทรทัศน์ จำกัด รับจ้างผลิตละครซิทคอมผีเพี้ยนโฮเต็ล, ผลิตละครเวทีเรื่อง
    “ชายกลาง”

  และรับจ้างผลิตละครซิทคอม เรื่อง มรดกบันเทิง และ รักริทึ่ม

-   ธุรกิจสื่อสิ่งพิมพ์ ของบริษัท เวิร์คพอยท์ พับลิชชิ่ง จำกัด ผลิตและจำหน่ายนิตยสารแก้จน
    เป็นนิตยสารฉบับแรกของบริษัท มีเนื้อหาสาระเกี่ยวกับการแนะนำอาชีพต่างๆ ที่น่าสนใจ
    แปลกใหม่ ให้ผู้อ่านได้ความรู้และแนวทางในการประกอบอาชีพ
    และผลิตและจำหน่ายนิตยสารรายเดือน “สารกระตุ้น”
    เป็นนิตยสารที่นำเสนอเรื่องราวที่กระตุ้นให้เกิดความคิดสร้างสรรค์
    เป็นแรงจูงใจให้ผู้อ่านกล้าคิดกล้าทำในสิ่งที่อยากนำเสนอที่เป็นประโยชน์ ซึ่งบริษัทฯ
    ได้หยุดการผลิตและจัดจำหน่าย “นิตยสารสารกระตุ้น” ในเดือนมีนาคม ปี 2550
    ในส่วนของพ็อคเก็ตบุ๊คที่วางจำหน่ายในปี 2551 มีจำนวน 14 ปก ซึ่งรวมทั้งหมดบริษัทฯ
    มีพ็อคเก็ตบุ๊ควางจำหน่ายแล้วรวม 95 ปก

-   ธุรกิจผลิตและตัดต่อภาพเคลื่อนไหว (Animation) ดำเนินงานโดย บริษัท บ้านอิทธิฤทธิ์
    จำกัด รับจ้างผลิตและตัดต่อภาพเคลื่อนไหวด้วยระบบคอมพิวเตอร์
    ผลงานในปีนี้ของบ้านอิทธิฤทธิ์ส่วนใหญ่จะเป็นผลงานทางด้านการผลิตคอมพิวเตอร์กราฟฟิกให้กับภาพยนตร์หลายเรื่อง
    เช่น ผีเลี้ยงลูกคน ถอดรหัสวิญญาณ เท่งโหน่ง คนมาหาเฮีย สามารถดูผลงานของ
    บ้านอิทธิฤทธิ์ ได้จาก www.ittirit.com

-   ธุรกิจรับจ้างผลิตภาพยนตร์ ดำเนินงานโดยบริษัท หัวฟิล์มท้ายฟิล์ม จำกัด
    ได้รับการว่าจ้างผลิตภาพยนตร์ 3 เรื่อง คือโหน่งเท่ง นักเลงภูเขาทอง
    และเท่งโหน่งคนมาหาเฮีย โดยการร่วมลงทุนสร้างระหว่าง บริษัท เวิร์คพอยท์
    เอ็นเทอร์เทนเมนท์ จำกัด (มหาชน) และ บริษัท สหมงคลฟิล์ม อินเตอร์เนชั่นแนล จำกัด
    ในสัดส่วน 50:50 และอีกเรื่องคือ “หม่ำเดียวหัวเหลี่ยมหัวแหลม”
    โดยการร่วมลงทุนสร้างระหว่าง บริษัท เวิร์คพอยท์ เอ็นเทอร์เทนเมนท์ จำกัด (มหาชน)
    และ บริษัท สหมงคลฟิล์ม อินเตอร์เนชั่นแนล จำกัด และคุณเพ็ชร์ทาย วงษ์คำเหลา ในสัดส่วน
    40:40:20 ซึ่งประสบความสำเร็จและได้รับการตอบรับเป็นอย่างดี

-   บริษัท กราว จำกัด ดำเนินธุรกิจบันทึกเสียงร้องเพลง บันทึกเสียงละคร บันทึกเสียงภาพยนตร์
    และโฆษณา รวมถึงการบันทึกเสียงพากย์

-   บริษัท กำกับการดี จำกัด ดำเนินธุรกิจผลิตรายการโทรทัศน์ และรับจ้างผลิตละคร เช่น
    ละครรายการ อโรคาปาร์ตี้ และละครว้าวุ่นรุ่นเล็ก

-   บริษัท ซิกซ์เนเจอร์ อินคอร์ปอเรชั่น จำกัด ดำเนินธุรกิจจัดงานแสดงต่างๆ เช่น งาน
    Street Shows ที่สวนลุมพินี เมื่อเดือนธันวาคม ปี 2551

_ปัจจุบัน บริษัทฯ มีโครงสร้างการถือหุ้นในบริษัทย่อย ดังนี้

2.3 โครงสร้างรายได้

  หน่วย : พันบาท

  -------------------------------- ----------- --------- ----------- --------- ----------- ---------
  รายได้                            2549        สัดส่วน     2550        สัดส่วน     2551        สัดส่วน

  รายได้จากธุรกิจผลิตรายการโทรทัศน์      1,184,561   89.22%    1,201,228   89.15%    1,103,845   90.53%

  รายได้จากธุรกิจผลิตสิ่งพิมพ์             34,734      2.61%     20,769      1.54%     25,784      2.12%

  รายได้จากการผลิตหรือตัดต่อภาพ         23,074      1.73%     9,750       0.72%     20,551      1.68%

  รายได้เกี่ยวกับภาพยนตร์               67,074      5.05%     55,983      4.15%     26,068      2.14%

  รายได้จากการจัดคอนเสิร์ตและละครเวที   -                     32,520      2.41%     15,557      1.28%

  รายได้อื่น                          18,188      1.36%     27,177      2.02%     27,518      2.25%

  รายได้รวม                         1,327,632   100.00%   1,347,456   100.00%   1,219,327   100.00%
  -------------------------------- ----------- --------- ----------- --------- ----------- ---------

หมายเหตุ:

รายได้อื่น ได้แก่ รายได้จากการจัดกิจกรรมพิเศษ การจำหน่ายลิขสิทธิ์ และดอกเบี้ยรับ

บริษัทฯเริ่มดำเนินธุรกิจเกี่ยวกับภาพยนตร์เมื่อปลายปี 2548

บริษัทฯเริ่มดำเนินธุรกิจเกี่ยวกับคอนเสิร์ตและละครเวทีปี 2550

2.4 เป้าหมายการดำเนินธุรกิจ

บริษัทฯ มีเป้าหมายที่จะเป็นผู้นำในธุรกิจผลิตรายการโทรทัศน์
ด้านการสร้างสรรค์รายการโทรทัศน์คุณภาพที่ให้ทั้งสาระและความบันเทิงแก่ผู้ชมรายการโทรทัศน์ทุกกลุ่ม
โดยมุ่งเน้นการสร้างสรรค์รายการโทรทัศน์ขึ้นเอง
เพื่อเผยแพร่ความเป็นไทยและเพื่อเป็นทรัพย์สินทางปัญญาของบริษัทฯ อีกทั้งบริษัทฯ
มีแผนที่จะขยายธุรกิจและสร้างรายได้จากการบริหารลิขสิทธิ์ ซึ่งเป็นทรัพย์สินทางปัญญาของบริษัทฯ
ในรูปแบบต่างๆ เช่น การจำหน่ายลิขสิทธิ์รูปแบบรายการโทรทัศน์
การจำหน่ายลิขสิทธิ์ผลงานรายการโทรทัศน์ของบริษัทฯ นอกจากนี้การดำเนินธุรกิจของบริษัทในเครือ
ซึ่งเป็นธุรกิจที่เกี่ยวข้องกัน และสนับสนุนกิจการเพื่อเป็นการส่งเสริมผลงาน ชื่อเสียง
และเพิ่มช่องทางรายได้ของบริษัทฯ อีกด้วย